Държавен вестник, бр. 82, 2009 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  82
Член 4 
Контролирани доставки
(1) Страните подсигуряват в съответствие 
с националните си законодателства и меж­
дународните си задължения необходимите 
условия за осъществяване на контролирани 
доставки на наркотици и психотропни веще­
ства, както и на прекурсори, използвани за 
тяхното производство.
(2) Страните разглеждат възможността 
за прилагане на метода на контролираните 
доставки и по отношение на други предмети 
на незаконен трафик. 
(3) Страните се стремят да хармонизират 
своите законодателства и практики, за да 
бъдат те съвместими до необходимата степен 
за ефективното осъществяване на контроли­
рани доставки.
Член 5
Начини за осъществяване на 
сътрудничеството
(1) Страните си сътрудничат в борбата с ор­
ганизираната престъпност и в поддържането на 
обществения ред чрез компетентните органи, 
определени в съответствие с разпоредбите на 
този протокол, своето национално законода­
телство и поети международни задължения:
за Република България:
министърът на вътрешните работи и упъл­
номощени от него лица;
за Румъния:
Министерството на вътрешните работи и 
административната реформа;
за Република Сърбия:
Министерството на вътрешните работи.
(2) Страните посочват органа или органите, 
които ще представляват точките за контакт, 
чрез които се осъществява пряка комуникация.
(3) Страните могат да изпращат свои 
офицери за връзка в друга от страните по 
взаимно съгласие.
Член 6
Молба за сътрудничество
(1) Сътрудничеството в рамките на този 
протокол се извършва на основата на молби 
за сътрудничество, подадени от компетентните 
органи, определени от страните.
(2) Молбите за сътрудничество се подават 
в писмен вид.
(3) В спешни случаи молбите за сътрудни­
чество от компетентните органи на молещата 
страна, изпратени по факс и/или електронна 
поща, се приемат и изпълняват от компетент­
ните органи на замолената страна по същия 
ред, както тези, изпратени по обикновена поща. 
Компетентните органи на замолената страна 
могат да поискат потвърждаване на автентич­
ността на изпратените материали, както и да 
получат оригиналите със специална доставка.
(4) Компетентните органи на страните 
предприемат необходимите мерки за осигу­
ряване на незабавното и пълно изпълнение 
на молбата за сътрудничество.
(5) Всяка страна може изцяло или частично 
да отхвърли молба за сътрудничество, в случай 
че тази молба застрашава нейния национален 
суверенитет, сигурност, обществен ред или 
националните є интереси или ако противоречи 
на националното є законодателство и между­
народните задължения, поети от държавите 
на страните с други споразумения и договори.
(6) Отхвърлянето на молба за сътрудни­
чество се извършва в писмен вид и се предава 
на искащата страна без отлагане.
Член 7
Защита на личните данни
(1) Взаимното предоставяне на лични данни 
между компетентните органи на страните се 
извършва на основание на отправено искане при 
спазване на следните принципи, които намират 
приложение както при автоматизирана, така 
и при неавтоматизирана обработка на данни:
1. предоставените данни не бива да се 
използват без предварително одобрение на 
изпращащия орган за други цели освен за 
целите, за които са предоставени;
2. предоставените данни се унищожават 
или коригират, когато:
а) се установи неверността на данните;
б) изпращащият компетентен орган е уве­
домен, че данните са неправомерно събрани 
или предоставени в противоречие на нацио­
налното законодателство;
в) данните не са необходими повече за 
изпълнение на задачата, за която са били 
предоставени, освен ако е налице изрично 
разрешение на изпращащия орган предоста­
вените данни да се използват за други цели.
(2) По молба на компетентния орган, 
предоставящ личните данни на друга страна, 
получаващият компетентен орган предоставя 
информация за тяхното използване.
(3) Органът, който предоставя, и органът, 
който получава данните, се задължават да 
водят на отчет предаването, получаването, 
унищожаването/заличаването на данните. 
Архивирането на записите включва причина 
за предоставяне, съдържание, предоставящ и 
получаващ орган, дата на получаване и дата на 
унищожаване/заличаване. Записите в отчета 
се пазят за период три години. Те могат да 
бъдат използвани единствено за контрол с цел 
установяване спазването на правните норми, 
свързани със защитата на личните данни.
(4) Лицето, за което трябва да бъдат или 
вече са били предоставени данни, получава 
по негова писмена молба информация за 
предоставените или обработени по силата на 
това споразумение данни; има право да бъде 
информирано за целта, за която ще бъдат 
използвани, както и за законовите основания 
за това, както и има право да поиска кори­
гиране на неточни данни и унищожаване на 
неправомерно използвани данни. Детайлите 
по процедурата за прилагане на тези права се 
хармонизират с националното законодателство 
на страната. По този начин страната гарантира